title: 2011/253/EU: Provedbena odluka Komisije od 26. travnja 2011. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja metobromurona, S-abscizinske kiseline, Bacillus amyloliquefaciens subsp. plantarum D747, Bacillus pumilus QST 2808 i Streptomyces lydicus WYEC 108 u Prilog I. Direktivi Vijeća 91/414/EEZ (priopćena pod brojem dokumenta C(2011) 2675)  Tekst značajan za EGP

text:
               03/Sv. 47

               HR

               Službeni list Europske unije

               123

         32011D0253

               L 106/13

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 26. travnja 2011.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja metobromurona, S-abscizinske kiseline, Bacillus amyloliquefaciens subsp. plantarum D747, Bacillus pumilus QST 2808 i Streptomyces lydicus WYEC 108 u Prilog I. Direktivi Vijeća 91/414/EEZ
   (priopćena pod brojem dokumenta C(2011) 2675)
   (Tekst značajan za EGP)
   (2011/253/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   budući da:

               (1)

               Direktivom 91/414/EEZ predviđeno je sastavljanje popisa aktivnih tvari odobrenih za korištenje u sredstvima za zaštitu bilja u Europskoj uniji.

               (2)

               15. prosinca 2010. društvo Belchim crop protection NV/SA dostavilo je francuskim tijelima dokumentaciju za aktivnu tvar metobromuron sa zahtjevom za njezino uvrštenje u Prilog I. Direktivi 91/414/EEZ.

               (3)

               9. prosinca 2010. društvo Valent BioScience Corporation dostavilo je nizozemskim tijelima dokumentaciju za aktivnu tvar S-abscizinska kiselina sa zahtjevom za njezino uvrštenje u Prilog I. Direktivi 91/414/EEZ.

               (4)

               21. listopada 2010. društvo Mitsui AgriScience International SA/NV dostavilo je njemačkim tijelima dokumentaciju za aktivnu tvar Bacillus amyloliquefaciens subsp. plantarum soj D747 sa zahtjevom za njezino uvrštenje u Prilog I. Direktivi 91/414/EEZ.

               (5)

               3. prosinca 2010. društvo AgraQuest Inc dostavilo je nizozemskim tijelima dokumentaciju za aktivnu tvar Bacillus pumilus QST soj 2808 sa zahtjevom za njezino uvrštenje u Prilog I. Direktivi 91/414/EEZ.

               (6)

               6. kolovoza 2010. društvo FuturEco BioScience SL dostavilo je nizozemskim tijelima dokumentaciju za aktivnu tvar Streptomyces lydicus soj WYEC 108 sa zahtjevom za njezino uvrštenje u Prilog I. Direktivi 91/414/EEZ.

               (7)

               Francuska, nizozemska i njemačka tijela obavijestila su Komisiju kako se čini da dokumentacija za predmetne aktivne tvari pri prethodnom razmatranju udovoljava zahtjevima u pogledu podataka i informacija iz Priloga II. Direktivi 91/414/EEZ. Također se čini se da dostavljena dokumentacija udovoljava zahtjevima u pogledu podataka i informacija iz Priloga III. Direktivi 91/414/EEZ za jedno sredstvo za zaštitu bilja koje sadrži predmetne aktivne tvari. U skladu s člankom 6. stavkom 2. Direktive 91/414/EEZ, podnositelji zahtjeva su naknadno proslijedili dokumentaciju Komisiji i drugim državama članicama te je ona proslijeđena Stalnom odboru za prehrambeni lanac i zdravlje životinja.

               (8)

               Ovom Odlukom na razini Unije treba službeno potvrditi da dokumentacija načelno udovoljava zahtjevima u pogledu podataka i informacija iz Priloga II. te da za najmanje jedno sredstvo za zaštitu bilja koje sadrži jednu od predmetnih aktivnih tvari udovoljava zahtjevima iz Priloga III. Direktivi 91/414/EEZ.

               (9)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Dokumentacija o aktivnim tvarima utvrđenim u Prilogu ovoj Odluci, dostavljena Komisiji i državama članicama s ciljem uvrštenja tih tvari u Prilog I. Direktivi 91/414, načelno udovoljava zahtjevima u pogledu podataka i informacija iz Priloga II. toj Direktivi.
   Uzimajući u obzir predložene načine uporabe, dokumentacija također udovoljava zahtjevima u pogledu podataka i informacija iz Priloga III. Direktivi 91/414/EEZ za jedno sredstvo za zaštitu bilja koje sadrži tu aktivnu tvar.
   Članak 2.
   Države članice izvjestiteljice detaljno razmatraju dokumentaciju iz članka 1. i dostavljaju Komisiji što je moguće prije, a najkasnije do 30. travnja 2012., zaključke svog razmatranja zajedno s mogućim preporukama o uvrštenju ili neuvrštenju u Prilog I. Direktivi 91/414/EEZ aktivnih tvari iz članka 1. te o svim uvjetima za to uvrštenje.
   Članak 3.
   Ova je Odluka upućena državama članicama.

      Sastavljeno u Bruxellesu 26. travnja 2011.

            Za Komisiju

         John DALLI

            Član Komisije

      (1)  SL L 230, 19.8.1991., str. 1.

      PRILOG

         AKTIVNE TVARI NA KOJE SE ODNOSI OVA ODLUKA

                  Uobičajeni naziv, identifikacijski broj CIPAC

                  Podnositelj zahtjeva

                  Datum podnošenja zahtjeva

                  Država članica izvjestiteljica

                  Metobromuron
                  CIPAC-br.: 168

                  Belchim crop protection NV/SA

                  15. prosinca 2010..

                  FR

                  S-abscizinska kiselina
                  CIPAC- br.: nije primjenljivo

                  Valent BioScience Corporation

                  9. prosinca 2010.

                  NL

                     Bacillus amyloliquefaciens subsp. plantarum soj D747
                  CIPAC- br.: nije primjenljivo

                  Mitsui AgriScience International SA/NV

                  21. listopada 2010.

                  DE

                     Bacillus pumilus QST soj 2808
                  CIPAC- br.: nije primjenjivo

                  AgraQuest Inc

                  3. prosinca 2010.

                  NL

                     Streptomyces lydicus soj WYEC 108
                  CIPAC-br. Nije primjenljivo

                  FuturoEco BioScience SL

                  6. kolovoza 2010.

                  NL


title: 2014/852/EU, Euratom: Provedbena odluka Komisije оd 26. studenoga 2014. o izmjeni Odluke 2005/820/EZ, Euratom o odobrenju Slovačkoj Republici da primjenjuje statističke podatke za godine prije pretposljednje godine i da primjenjuje određene približne procjene za izračun osnovice vlastitih sredstava od PDV-a (priopćeno pod brojem dokumenta C(2014) 8934)

text:
               28.11.2014

               HR

               Službeni list Europske unije

               L 343/48

         PROVEDBENA ODLUKA KOMISIJE
   оd 26. studenoga 2014.
   o izmjeni Odluke 2005/820/EZ, Euratom o odobrenju Slovačkoj Republici da primjenjuje statističke podatke za godine prije pretposljednje godine i da primjenjuje određene približne procjene za izračun osnovice vlastitih sredstava od PDV-a

         (priopćeno pod brojem dokumenta C(2014) 8934)

   (Vjerodostojan je samo tekst na slovačkom jeziku)

      (2014/852/EU, Euratom)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. drugu alineju,
   nakon savjetovanja sa Savjetodavnim odborom za vlastita sredstva,
   budući da:

               (1)

               U skladu s člankom 390. Direktive Vijeća 2006/112/EZ (2) Slovačka može, u skladu s uvjetima koji se primjenjuju u toj državi članici na datum njezina pristupanja, nastaviti izuzimati od PDV-a transakcije navedene u točki 10. dijelu B Priloga X. toj Direktivi, ako se isto izuzeće primjenjuje u bilo kojoj od država članica koje su bile članice Zajednice na dan 30. travnja 2004.; te transakcije moraju se uzeti u obzir pri utvrđivanju osnovice vlastitih sredstava od PDV-a.

               (2)

               U svojem odgovoru od 27. kolovoza 2014. na dopis Komisije od 14. veljače 2014. koji se odnosi na pojednostavnjenje inspekcija vlastitih sredstava od PDV-a, Slovačka je zatražila odobrenje Komisije da fiksni postotak međuosnovice za izračun osnovice vlastitih sredstava od PDV-a primjenjuje na transakcije iz točke 10. dijela B Priloga X. Direktivi 2006/112/EZ za financijske godine od 2014. do 2020. Slovačka je pokazala da je dosadašnji postotak tijekom vremena ostao stabilan. Slovačkoj stoga treba odobriti da za izračunavanje osnovice vlastitih sredstava od PDV-a primjenjuje fiksni postotak u skladu s dopisom Komisije.

               (3)

               Zbog transparentnosti i pravne sigurnosti primjereno je vremenski ograničiti primjenjivost odobrenja.

               (4)

               Stoga je primjereno na odgovarajući način izmijeniti Odluku Komisije 2005/820/EZ, Euratom (3),

         DONIJELA JE OVU ODLUKU:
   Članak 1.
   U Odluku 2005/820/EZ, Euratom umeće se sljedeći članak 2.a:

      „Članak 2.a
      Odstupajući od članka 2. ove Odluke, za izračun osnovice vlastitih sredstava od PDV-a od 1. siječnja 2014. do 31. prosinca 2020. Slovačkoj se odobrava primjena 0,16 % međuosnovice na transakcije iz točke 10. dijela B Priloga X. (prijevoz putnika) Direktivi Vijeća 2006/112/EZ (4).

   Članak 2.
   Ova je Odluka upućena Slovačkoj Republici.

      Sastavljeno u Bruxellesu 26. studenoga 2014.

            Za Komisiju

         Kristalina GEORGIEVA

            Potpredsjednica

      (1)  SL L 155, 7.6.1989., str. 9.

      (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).

      (3)  Odluka Komisije 2005/820/EZ, Euratom od 21. studenoga 2005. o odobrenju Slovačkoj Republici da primjenjuje statističke podatke za godine prije pretposljednje godine i da primjenjuje određene približne procjene za izračun osnovice vlastitih sredstava od PDV-a (SL L 305, 24.11.2005., str. 41.).

      (4)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).”


title: 2012/753/EU: Provedbena odluka Komisije od 4. prosinca 2012. o izmjeni Priloga I. Odluci 2009/177/EZ s obzirom na programe nadziranja za Finsku i Ujedinjenu Kraljevinu i na status slobodno od bolesti za Finsku i Ujedinjenu Kraljevinu za određene bolesti akvatičnih životinja (priopćena pod brojem dokumenta C(2012) 8758)  Tekst značajan za EGP

text:
               03/Sv. 42

               HR

               Službeni list Europske unije

               325

         32012D0753

               L 334/48

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 4. prosinca 2012.
   o izmjeni Priloga I. Odluci 2009/177/EZ s obzirom na programe nadziranja za Finsku i Ujedinjenu Kraljevinu i na status slobodno od bolesti za Finsku i Ujedinjenu Kraljevinu za određene bolesti akvatičnih životinja
   (priopćena pod brojem dokumenta C(2012) 8758)
   (Tekst značajan za EGP)
   (2012/753/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i kontroli određenih bolesti akvatičnih životinja (1), a posebno prvi podstavak njezinog članka 44. stavka 1. i članka 49. stavka 1.,
   budući da:

               (1)

               Odluka Komisije 2009/177/EZ od 31. listopada 2008. o provedbi Direktive Vijeća 2006/88/EZ s obzirom na programe nadziranja i iskorjenjivanja i na status država članica, zona i kompartmenta slobodno od bolesti (2), utvrđuje popis država članica, zona i kompartmenta koji podliježu primjeni odobrenih programa nadziranja jedne ili više neegzotičnih bolesti iz dijela II. Priloga IV. Direktivi 2006/88/EZ („neegzotične bolesti”). Navedena Odluka također utvrđuje popis država članica, zona i kompartmenta proglašenih slobodnima od jedne ili više navedenih bolesti.

               (2)

               Dio B Priloga I. Odluci 2009/177/EZ utvrđuje popis država članica, zona i kompartmenta koji podliježu primjeni odobrenih programa za iskorjenjivanje i dio C navedenog Priloga utvrđuje popis država članica, zona i kompartmenta proglašenih slobodnima od jedne ili više navedenih bolesti.

               (3)

               Finska je podnijela Komisiji dokumentaciju koja pokazuje da su općine Uusikaupunki, Pyhäranta i Rauma slobodne od virusne hemoragijske septikemije (VHS).

               (4)

               Velika Britanija je podnijela Komisiji dokumentaciju koja pokazuje da su jugozapadni Shetlandski otoci slobodni od zarazne anemije lososa (ISA).

               (5)

               Dijelove B i C Priloga I. Odluci 2009/177/EZ stoga treba izmijeniti.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Dijelovi B i C Priloga I. Odluci 2009/177/EZ mijenjaju se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 4. prosinca 2012.

            Za Komisiju

         Tonio BORG

            Član Komisije

      (1)  SL L 328, 24.11.2006., str. 14.

      (2)  SL L 63, 7.3.2009., str. 15.
   PRILOG
   Prilog I. Odluci 2009/177/EZ mijenja se kako slijedi:

               (1)

               Dio B zamjenjuje se sljedećim:
               „DIO B

                  Države članice, zone i kompartmenti koji podliježu primjeni odobrenih programa za iskorjenjivanje

                           Bolest

                           Država članica

                           Oznaka ISO

                           Zemljopisne granice područja pod programom iskorjenjivanja (država članica, područje ili prostor)

                           Virusna hemoragijska septikemija (VHS)

                           Danska

                           DK

                           Sljedeća slivna područja: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å and Holmsland Klit

                           Finska

                           FI

                           Provincija Åland

                           Zarazna hematopoetska nekroza (IHN)

                           Bolest uzrokovana Koi herpes virusom (KHV)

                           Njemačka

                           DE

                              Zemlja Saska”

                           Infekcija s Marteilia refringens

                           Infekcija s Bonamia ostreae

                           Bolest bijelih točkica

               (2)

               Dio C mijenja se kako slijedi:

                           (a)

                           unos za Finsku u vezi s virusnom hemoragijskom septikemijom (VHS) zamjenjuje se sljedećim:

                                       „Finska

                                       FI

                                       Sva kontinentalna i priobalna područja na njezinom teritoriju, osim provincije Åland”

                           (b)

                           u retku za Ujedinjenu Kraljevinu u vezi sa zaraznom anemijom lososa (ISA), brišu se riječi „osim jugozapadnih Shetlandskih otoka”.


title: Provedbena odluka Komisije (EU) 2016/361 оd 10. ožujka 2016. o izmjeni Priloga I. Odluci 2004/211/EZ u pogledu unosa za Kinu na popisu trećih zemalja i njihovih dijelova iz kojih je dopušten uvoz u Uniju živih kopitara i sjemena, jajnih stanica i zametaka kopitara (priopćeno pod brojem dokumenta C(2016) 1450) (Tekst značajan za EGP)

text:
               12.3.2016

               HR

               Službeni list Europske unije

               L 67/57

         PROVEDBENA ODLUKA KOMISIJE (EU) 2016/361
   оd 10. ožujka 2016.
   o izmjeni Priloga I. Odluci 2004/211/EZ u pogledu unosa za Kinu na popisu trećih zemalja i njihovih dijelova iz kojih je dopušten uvoz u Uniju živih kopitara i sjemena, jajnih stanica i zametaka kopitara

         (priopćeno pod brojem dokumenta C(2016) 1450)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktivi 90/425/EEZ (1), a posebno njezin članak 17. stavak 3. točku (a),
   uzimajući u obzir Direktivu Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (2), a posebno njezin članak 12. stavke 1. i 4. te uvodni tekst i članak 19. točke (a) i (b),
   budući da:

               (1)

               Direktivom 92/65/EEZ utvrđeni su uvjeti koji se primjenjuju na uvoz, među ostalim, sjemena, jajnih stanica i zametaka kopitara u Uniju. Ti bi uvjeti trebali biti najmanje jednaki onima koji se primjenjuju na trgovinu među državama članicama.

               (2)

               Direktivom 2009/156/EZ utvrđeni su uvjeti zdravlja životinja za uvoz živih kopitara u Uniju. Njome je predviđeno da je uvoz kopitara u Uniju odobren samo iz onih trećih zemalja koje ispunjavaju određene zahtjeve zdravlja životinja.

               (3)

               Odlukom Komisije 2004/211/EZ (3) utvrđen je popis trećih zemalja ili dijelova njihova državnog područja, ako se primjenjuje načelo regionalizacije, iz kojih države članice odobravaju uvoz kopitara i sjemena, jajnih stanica i zametaka kopitara te su navedeni ostali uvjeti koji se primjenjuju na takav uvoz. Taj je popis naveden u Prilogu I. Odluci 2004/211/EZ.

               (4)

               Radi organizacije konjičke priredbe Global Champions Tour od 29. travnja do 1. svibnja 2016., koja se održava pod pokroviteljstvom Svjetske konjičke federacije (FEI), kineska nadležna tijela zatražila su da se metropolitansko područje Šangaja, koje je izravno dostupno iz obližnje međunarodne zračne luke, prizna kao zonu slobodnu od bolesti kopitara. S obzirom na privremenu prirodu namjenskih građevinskih objekata izgrađenih na parkiralištu sajma EXPO 2010., primjereno je predvidjeti samo privremeno odobrenje za navedeno područje.

               (5)

               U svjetlu jamstava i informacija koje su dostavila kineska nadležna tijela te kako bi se u ograničenom vremenskom razdoblju dopustio ponovni ulazak registriranih konja iz dijela državnog područja Kine nakon privremenog izvoza u skladu sa zahtjevima Odluke Komisije 93/195/EEZ (4), Komisija je donijela Provedbenu odluku (EU) 2015/557 (5) kojom je kineska regija CN-2 dobila privremeno odobrenje za potrebe konjičke priredbe Global Champions Tour od 8. do 10. svibnja 2015.

               (6)

               Budući da će se konjička priredba 2016. ponoviti pod istim uvjetima zdravlja životinja i karantene koji su važili 2015., potrebno je za regiju CN-2 na odgovarajući način prilagoditi datum u stupcu 15. tablice u Prilogu I. Odluci 2004/211/EZ.

               (7)

               Odluku 2004/211/EZ trebalo bi stoga na odgovarajući način izmijeniti.

               (8)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   U stupcu 15. u retku koji se odnosi na kinesku regiju CN-2 u tablici Priloga I. Odluci 2004/211/EZ, riječi „Vrijedi od 25. travnja do 25. svibnja 2015.” zamjenjuju se riječima: „Vrijedi od 15. travnja do 15. svibnja 2016.”
   Članak 2.
   Ova je Odluka upućena državama članicama.

      Sastavljeno u Bruxellesu 10. ožujka 2016.

            Za Komisiju

         Vytenis ANDRIUKAITIS

            Član Komisije

      (1)  SL L 268, 14.9.1992., str. 54.

      (2)  SL L 192, 23.7.2010., str. 1.

      (3)  Odluka Komisije 2004/211/EZ od 6. siječnja 2004. o uspostavljanju popisa trećih zemalja i dijelova njihovog državnog područja iz kojih države članice odobravaju uvoz živih kopitara i sjemena, jajnih stanica i zametaka kopitara, te o izmjeni odluka 93/195/EEZ i 94/63/EZ (SL L 73, 11.3.2004., str. 1.).

      (4)  Odluka Komisije 93/195/EEZ od 2. veljače 1993. o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza (SL L 86, 6.4.1993., str. 1.).

      (5)  Provedbena odluka Komisije (EU) 2015/557 od 31. ožujka 2015. o izmjeni Priloga I. Odluci 2004/211/EZ u pogledu unosa za Kinu na popisu trećih zemalja i njihovih dijelova iz kojih je dopušten uvoz u Uniju živih kopitara i sjemena, jajnih stanica i zametaka vrste kopitara (SL L 92, 8.4.2015., str. 107.).


title: 2014/497/EU: Provedbena odluka Komisije оd 23. srpnja 2014. o mjerama za sprečavanje unošenja u Uniju organizma Xylella fastidiosa (Well i Raju) i njegova širenja unutar Unije (priopćeno pod brojem dokumenta C(2014) 5082)

text:
               25.7.2014

               HR

               Službeni list Europske unije

               L 219/56

         PROVEDBENA ODLUKA KOMISIJE
   оd 23. srpnja 2014.
   o mjerama za sprečavanje unošenja u Uniju organizma Xylella fastidiosa (Well i Raju) i njegova širenja unutar Unije

         (priopćeno pod brojem dokumenta C(2014) 5082)

      (2014/497/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 16. stavak 3. četvrtu rečenicu,
   budući da:

               (1)

               Komisija je donijela Provedbenu odluku 2014/87/EU (2) o mjerama za sprečavanje širenja unutar Unije organizma Xylella fastidiosa (Well i Raju) (u daljnjem tekstu „navedeni organizam”).

               (2)

               Od donošenja navedene Odluke talijanska tijela provela su istraživanja na zaraženim područjima i područjima koja ih okružuju u pogledu prisutnosti i karakteristika navedenog organizma. Na temelju istraživanja došlo se do preliminarnih rezultata koji su dovoljni za donošenje detaljnijih mjera.

               (3)

               Istraživanjima talijanskih vlasti kao i dostupnim znanstvenim i tehničkim dokazima potvrdilo se da su biljke Catharanthus G. Don, Nerium L., Olea L., Prunus L. i Vinca L.biljke domaćini navedenog organizma. Uzimajući u obzir dostupne dokaze vjerojatno je da i biljke Malva L., Portulaca L., Quercus L.i Sorghum L. mogu biti biljke domaćini tog organizma. Stoga bi se mjere trebale primjenjivati na biljke za sadnju, osim sjemena, Catharanthus G. Don, Nerium L., Olea L., Prunus L., Vinca L., Malva L., Portulaca L., Quercus L.i Sorghum L. (u daljnjem tekstu „navedene biljke”).

               (4)

               Primjereno je utvrditi uvjete za unošenje u Uniju navedenih biljaka iz trećih država za koje je poznato da je u njima prisutan navedeni organizam. Trebalo bi donijeti posebne zahtjeve za registraciju, nadzor i stanje mjestâ proizvodnje kao i za inspekcijske preglede, uzorkovanje, ispitivanje i prijevoz navedenih biljaka kojima bi se osiguralo da biljke koje su unesene u Uniju nisu zaražene navedenim organizmom.

               (5)

               Vjerojatnost zaraze navedenim organizmom veća je u navedenih biljaka koje su barem dio svojeg životnog ciklusa rasle na demarkiranom području ili su premještene preko takva područja nego u drugih biljaka. Stoga bi njihovo premještanje trebalo podlijegati posebnim zahtjevima. Ti zahtjevi trebali bi biti slični zahtjevima za navedene biljke koje se unose iz trećih država za koje je poznato da je u njima prisutan navedeni organizam.

               (6)

               Države članice trebale bi provoditi godišnje preglede radi utvrđivanja prisutnosti navedenog organizma na svojim državnim područjima kako bi se spriječilo njegovo unošenje i širenje.

               (7)

               Kako bi se osiguralo da se što je prije moguće djeluje protiv potencijalne prisutnosti navedenog organizma, svatko tko je upoznat s prisutnošću tog organizma trebao bi o tome obavijestiti države članice. Osim toga, kako bi se osiguralo odgovarajuće djelovanje dionika, države članice trebale bi dotične specijalizirane subjekte obavijestiti o potencijalnoj prisutnosti navedenog organizma na svojim državnim područjima i mjerama koje je potrebno poduzeti.

               (8)

               Države članice trebale bi radi iskorjenjivanja navedenog organizma i sprečavanja njegova širenja uspostaviti demarkirana područja i poduzeti potrebne mjere. Ta demarkirana područja trebala bi se sastojati od zaražene i tampon-zone. Širina tampon-zone trebala bi se izračunati s obzirom na rizik od širenja navedenog organizma na druga područja.

               (9)

               Ako uspostava demarkiranog područja nije neophodna za uklanjanje navedenog organizma, dotična država članica trebala bi imati mogućnost da demarkirano područje ne uspostavlja odmah. U tom slučaju trebala bi ukloniti navedeni organizam na biljkama na kojima je prvi put utvrđena njegova prisutnost i provesti pregled kako bi se utvrdilo jesu li zaražene i druge biljke.

               (10)

               Trebalo bi utvrditi posebne mjere kako bi se osiguralo iskorjenjivanje navedenog organizma na mjestima na kojima se utvrdila njegova prisutnost.

               (11)

               Radi jasnoće, Provedbenu odluku 2014/87/EU trebalo bi staviti izvan snage.

               (12)

               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Definicije
   Za potrebe ove Odluke primjenjuju se sljedeće definicije:

               (a)

               „navedene biljke” znači sve biljke za sadnju, osim sjemena, Catharanthus G. Don, Nerium L., Olea L., Prunus L., Vinca L., Malva L., Portulaca L., Quercus L.i Sorghum L.;

               (b)

               „navedeni organizam” znači Xylella fastidiosa (Well i Raju).

         Članak 2.
   Unošenje u Uniju navedenih biljaka podrijetlom iz trećih država za koje je poznato da je u njima prisutan navedeni organizam
   Navedene biljke podrijetlom iz trećih država za koje je poznato da je u njima prisutan navedeni organizam unose se u Uniju samo ako su ispunjeni sljedeći uvjeti:

               (a)

               poštuju se posebni zahtjevi za unošenje, kako je utvrđeno u odjeljku 1. Priloga I.;

               (b)

               nakon unošenja u Uniju pregledalo ih je nadležno službeno tijelo u skladu s odjeljkom 2. Priloga I. radi utvrđivanja prisutnosti navedenog organizma;

               (c)

               pri pregledu nisu utvrđeni prisutnost ni simptomi navedenog organizma u skladu s odjeljkom 2. Priloga I.

         Članak 3.
   Premještanje navedenih biljaka unutar Unije
   Navedene biljke koje su barem dio svojeg životnog ciklusa rasle na demarkiranom području uspostavljenom u skladu s člankom 7. ili koje su premještene preko takva područja premještaju se na nezaražena područja i unutar njih samo ako su ispunjeni uvjeti utvrđeni u Prilogu II.
   Članak 4.
   Pregledi navedenog organizma
   1.   Države članice provode godišnje preglede radi utvrđivanja prisutnosti navedenog organizma na svojem državnom području na navedenim biljkama i drugim mogućim biljkama domaćinima.
   Te preglede provodi nadležno službeno tijelo ili se oni provode pod njegovim službenim nadzorom. Pregledi uključuju vizualne preglede i, u slučaju sumnje na zarazu navedenim organizmom, prikupljanje uzoraka i ispitivanje. Navedeni pregledi temelje se na priznatim znanstvenim i tehničkim načelima te se provode u odgovarajuće vrijeme s obzirom na moguće otkrivanje navedenog organizma.
   Pri pregledima se uzimaju u obzir dostupni znanstveni i tehnički dokazi, biologija navedenog organizma i njegovi vektori, prisutnost i biologijia navedenih biljaka ili biljaka koje bi mogle biti biljke domaćini navedenog organizma te sve druge primjerene informacije o prisutnosti navedenog organizma.
   2.   Države članice o rezultatima tih pregleda obavješćuju Komisiju i druge države članice do 31. prosinca svake godine.
   Članak 5.
   Informacije o navedenom organizmu
   1.   Svatko tko primijeti prisutnost navedenog organizma ili s razlogom sumnja na njegovu prisutnost odmah o tome obavješćuje nadležno službeno tijelo.
   Nadležno službeno tijelo odmah bilježi te informacije.
   2.   Kada je to primjereno, nadležno službeno tijelo zahtijeva od osobe iz stavka 1. da mu dostavi sve ostale informacije kojima raspolaže o prisutnosti navedenog organizma.
   Članak 6.
   Potvrđivanje prisutnosti
   1.   Ako je nadležno službeno tijelo obaviješteno o prisutnosti ili sumnji na prisutnost navedenog organizma na temelju pregledâ iz članka 4. stavka 1. ili u skladu s člankom 5., ono poduzima sve potrebne mjere za potvrđivanje te prisutnosti.
   2.   Ako je prisutnost navedenog organizma potvrđena na području na kojem prije nije bila zabilježena, dotična država članica u roku od pet radnih dana od datuma potvrđivanja obavješćuje Komisiju i ostale države članice o toj prisutnosti.
   Isto vrijedi i u slučaju službenog potvrđivanja prisutnosti navedenog organizma na biljnim vrstama koje prethodno nisu bile poznate kao biljke domaćini. Te obavijesti dostavljaju se u pisanom obliku.
   3.   Države članice osiguravaju da specijalizirani subjekti čije navedene biljke mogu biti zaražene navedenim organizmom budu odmah obaviješteni o prisutnosti navedenog organizma na državnom području te države članice te da budu upoznati s povezanim rizicima i mjerama koje je potrebno poduzeti.
   Članak 7.
   Demarkirana područja
   1.   Ako se rezultatima pretraga iz članka 4. stavka 1. dokaže prisutnost navedenog organizma ili ako se prisutnost potvrdi u skladu s člankom 6. stavkom 1., dotična država članica bez odgađanja razgraničuje područje, u daljnjem tekstu „demarkirano područje”.
   2.   Demarkirano područje sastoji se od zone u kojoj je potvrđena prisutnost navedenog organizma, u daljnjem tekstu „zaražena zona”. Ta se zona određuje u skladu s odjeljkom 1. Priloga III. Demarkirano područje sastoji se i od zone koja okružuje zaraženu zonu, u daljnjem tekstu „tampon-zona”. Ta se zona određuje u skladu s odjeljkom 1. Priloga III.
   3.   Države članice poduzimaju mjere na demarkiranim područjima, kako je utvrđeno u odjeljku 2. Priloga III.
   4.   Odstupajući od stavka 1., država članica može odlučiti da neće odmah uspostaviti demarkirano područje ako su ispunjeni svi sljedeći uvjeti:

               (a)

               postoji dokaz da je navedeni organizam nedavno unesen na područje s biljkama na kojima je otkriven;

               (b)

               postoji naznaka da su te biljke bile zaražene prije njihova unošenja na dotično područje;

               (c)

               u blizini tih biljaka nisu otkriveni relevantni vektori, što dokazuje da nije došlo do daljnjeg širenja navedenog organizma.

         U tom slučaju država članica provodi pregled kako bi utvrdila jesu li i ostale biljke zaražene, osim onih na kojima je prisutnost navedenog organizma prvotno bila utvrđena. Na temelju tog pregleda država članica odlučuje je li potrebno uspostaviti demarkirano područje. Dotična država članica obavješćuje Komisiju i druge države članice o zaključcima tih pregleda kao i opravdanju zašto nije uspostavila demarkirano područje.
   5.   Države članice određuju rokove za provedbu mjera iz stavka 3. i, prema potrebi, za provođenje pregleda iz stavka 4.
   Članak 8.
   Izvješćivanje o mjerama
   1.   Države članice u roku od 30 dana od obavijesti iz članka 6. stavka 2. prvog podstavka izvješćuju Komisiju i druge države članice o mjerama koje su poduzele ili koje namjeravaju poduzeti u skladu s člankom 7. stavkom 3. kao i o rokovima iz članka 7. stavka 5.
   Izvješće sadržava i sljedeće elemente:

               (a)

               podatke o lokaciji demarkiranog područja i opis njegovih obilježja koja bi mogla biti relevantna za iskorjenjivanje i sprečavanje širenja navedenog organizma;

               (b)

               zemljovid na kojem je prikazano razgraničenje demarkiranog područja;

               (c)

               podatke o prisutnosti navedenog organizma i njegovim vektorima;

               (d)

               mjere za usklađivanje sa zahtjevima u pogledu premještanja navedenih biljaka unutar Unije, kako je utvrđeno člankom 3.

         Navedeno izvješće sadržava opis dokaza i kriterija na kojima se temelje mjere.
   2.   Države članice do 31. prosinca svake godine dostavljaju Komisiji i drugim državama članicama izvješće, uključujući ažurirane podatke iz stavka 1.
   Članak 9.
   Stavljanje izvan snage
   Provedbena odluka 2014/87/EZ stavlja se izvan snage.
   Članak 10.
   Adresati
   Ova je Odluka upućena državama članicama.

      Sastavljeno u Bruxellesu 23. srpnja 2014.

            Za Komisiju

         Tonio BORG

            Član Komisije

      (1)  SL L 169, 10.7.2000., str. 1.

      (2)  Provedbena odluka Komisije 2014/87/EU оd 13. veljače 2014. o mjerama za sprečavanje širenja unutar Unije organizma Xylella fastidiosa (Well i Raju) (SL L 45, 15.2.2014., str. 29.).

      PRILOG I.
      ZAHTJEVI ZA UNOŠENJE NAVEDENIH BILJAKA IZ ČLANKA 2.
      ODJELJAK 1.

         Izjave koje moraju biti sadržane u certifikatu iz članka 13. stavka 1. točke ii. Direktive 2000/29/EZ

                  1.

                  Navedene biljke podrijetlom iz trećih država za koje je poznato da je u njima prisutan navedeni organizam unose se u Uniju samo ako imaju fitosanitarni certifikat iz članka 13. stavka 1. točke ii. Direktive 2000/29/EZ, koji je u skladu s uvjetima utvrđenima u točki 2. ili točki 3.

                  2.

                  Fitosanitarni certifikat u rubrici „Dodatna izjava” sadržava izjavu da su biljke tijekom cijeloga svojeg životnog ciklusa rasle na registriranom mjestu proizvodnje koje nadzire nacionalna organizacija za zaštitu bilja u zemlji podrijetla i koje se nalazi na nezaraženom području koje je navedena organizacija uspostavila u skladu s odgovarajućim međunarodnim normama za fitosanitarne mjere.
                  Naziv nezaraženog područja navodi se u rubrici „Mjesto podrijetla”.

                  3.

                  Fitosanitarni certifikat u rubrici „Dodatna izjava” sadržava sljedeće izjave:

                              (a)

                              navedene biljke tijekom cijeloga svojeg životnog ciklusa rasle su na mjestu proizvodnje koje ispunjuje sljedeće uvjete:

                                          i.

                                          u skladu s odgovarajućim međunarodnim normama za fitosanitarne mjere na njemu nije utvrđena prisutnost navedenog organizma i njegovih vektora;

                                          ii.

                                          registrirano je i nadzire ga nacionalna organizacija za zaštitu bilja u zemlji podrijetla;

                                          iii.

                                          fizički je zaštićeno od unošenja navedenog organizma s pomoću njegovih vektora;

                                          iv.

                                          podliježe odgovarajućim fitosanitarnim postupcima za sprečavanje prisutnosti vektora navedenog organizma;

                                          v.

                                          godišnje se na njemu u odgovarajuće vrijeme provode barem dva službena inspekcijska pregleda. Tijekom prethodnih inspekcijskih pregleda nisu otkriveni simptomi zaraze navedenim organizmom ili njegovi vektori; ako su uočeni sumnjivi simptomi, poduzeto je ispitivanje te je potvrđena odsutnost navedenog organizma;

                              (b)

                              fitosanitarni postupci protiv vektora navedenog organizma primjenjuju se u neposrednoj blizini mjesta proizvodnje;

                              (c)

                              na serijama navedenih biljaka na temelju uzorkovanja provedeno je godišnje ispitivanje pri kojem je isključena asimptomatska prisutnost navedenog organizma;

                              (d)

                              navedene biljke prevažale su se izvan sezone letenja bilo kojih poznatih vektora navedenog organizma ili u zatvorenim spremnicima ili pakiranju, isključujući tako mogućnost zaraze navedenim organizmom ili njegovim vektorima;

                              (e)

                              neposredno prije izvoza na serijama navedenih biljaka provedeni su službeni vizualni inspekcijski pregledi, uzorkovanje i ispitivanje, pri čemu se upotrebljavao sustav uzorkovanja kojim je s 99-postotnom pouzdanošću moguće potvrditi da je razina prisutnosti navedenog organizma na tim biljkama manja od 1 %, i koji su osobito bili usmjereni na biljke koje su pokazivale sumnjive simptome prisutnosti tog organizma.

                  4.

                  Točke 2. i 3. primjenjuju se mutatis mutandis na navedene biljke koje su rasle unutar i izvan nezaraženog područja.

            ODJELJAK 2.

         Inspekcijski pregled

      Navedene biljke pozorno pregledava nadležno službeno tijelo na točki ulaska ili mjestu odredišta u skladu s Direktivom Komisije 2004/103/EZ (1). Inspekcijski pregled provodi se u obliku vizualnih pregleda, a u slučaju sumnje na prisutnost navedenog organizma i u obliku uzorkovanja i ispitivanja svake serije navedenih biljaka. Uzorci su takve veličine da je s 99-postotnom pouzdanošću moguće potvrditi da je razina prisutnosti navedenog organizma na tim biljkama manja od 1 %.

         (1)  Direktiva Komisije 2004/103/EZ od 7. listopada 2004. o provjerama identiteta i zdravstvenog stanja bilja, biljnih proizvoda ili drugih nadziranih predmeta navedenih u dijelu B Priloga V. Direktivi Vijeća 2000/29/EZ, koji se mogu obavljati na mjestu koje nije točka ulaza u Zajednicu ili na mjestu u blizini te o navođenju uvjeta koji se odnose na te preglede (SL L 313, 12.10.2004., str. 16.).

      PRILOG II.
      UVJETI ZA PREMJEŠTANJE NAVEDENIH BILJAKA UNUTAR UNIJE IZ ČLANKA 3.

                  1.

                  Navedene biljke koje su barem dio svojeg životnog ciklusa rasle na demarkiranom području premještaju se na nezaražena područja i unutar njih samo ako je uz njih priložena biljna putovnica, pripremljena i izdana u skladu s Direktivom Komisije 92/105/EEZ (1).

                  2.

                  Navedene biljke koje su barem dio svojeg životnog ciklusa rasle na demarkiranom području premještaju se na nezaražena područja i unutar njih samo ako tijekom cijelog razdoblja unutar demarkiranog područja uz zahtjeve iz točke 1. ispunjuju sljedeće zahtjeve:

                              (a)

                              mjesto proizvodnje na kojem su rasle unutar demarkiranog područja ispunjuje sljedeće uvjete:

                                          i.

                                          na njemu nije utvrđena prisutnost navedenog organizma;

                                          ii.

                                          registrirano je u skladu s Direktivom Komisije 92/90/EEZ (2);

                                          iii.

                                          fizički je zaštićeno od unošenja navedenog organizma s pomoću njegovih vektora;

                                          iv.

                                          podliježe odgovarajućim fitosanitarnim postupcima za sprečavanje prisutnosti vektora navedenog organizma;

                                          v.

                                          godišnje se na njemu u odgovarajuće vrijeme provode barem dva službena inspekcijska pregleda. Tijekom prethodnih inspekcijskih pregleda nisu otkriveni simptomi zaraze navedenim organizmom ili njegovi vektori; ako su uočeni sumnjivi simptomi, poduzeto je ispitivanje te je potvrđena odsutnost navedenog organizma;

                              (b)

                              na reprezentativnim uzorcima svih vrsta navedenih biljaka iz svih mjesta proizvodnje provedeno je godišnje ispitivanje pri kojem je isključena asimptomatska prisutnost navedenog organizma;

                              (c)

                              fitosanitarni postupci protiv vektora navedenog organizma primjenjuju se u neposrednoj blizini mjesta proizvodnje.

                  3.

                  Navedene biljke koje se premještaju preko ili unutar demarkiranog područja prevažaju se izvan sezone letenja bilo kojih poznatih vektora navedenog organizma ili u zatvorenim spremnicima ili pakiranju, isključujući tako mogućnost zaraze navedenim organizmom ili njegovim vektorima.

         (1)  Direktiva Komisije 92/105/EEZ od 3. prosinca 1992. o utvrđivanju stupanja standardizacije biljnih putovnica koje se koriste pri premještanju određenog bilja, biljnih proizvoda ili drugih predmeta unutar Zajednice i o utvrđivanju detaljnih postupaka u vezi s izdavanjem takvih biljnih putovnica te uvjeti i detaljni postupci njihove zamjene (SL L 4, 8.1.1993., str. 22.).

         (2)  Direktiva Komisije 92/90/EEZ od 3. studenoga 1992. o utvrđivanju obveza proizvođača i uvoznika bilja, biljnih proizvoda ili drugih predmeta i o pojedinostima njihove registracije (SL L 344, 26.11.1992., str. 38.).

      PRILOG III.
      USPOSTAVA DEMARKIRANIH PODRUČJA I MJERA, KAKO JE PREDVIĐENO ČLANKOM 7.
      ODJELJAK 1.

         Uspostava demarkiranih područja

                  1.

                  Zaraženo područje obuhvaća sve biljke za koje je utvrđeno da su zaražene navedenim organizmom, sve biljke sa simptomima koji upućuju na moguću zarazu navedenim organizmom i sve druge biljke koje bi mogle biti zaražene tim organizmom zbog neposredne blizine zaraženih biljaka ili zajedničkog izvora proizvodnje, ako je poznat, zaraženih biljaka ili biljaka uzgojenih iz njih.

                  2.

                  Tampon-zona široka je najmanje 2 000 m.
                  Širina tampon-zone može se smanjiti na najmanje 1 000 m ako su ispunjeni svi sljedeći uvjeti:

                              (a)

                              zaražene biljke odstranjene su zajedno sa svim biljkama sa simptomima koji upućuju na moguću zarazu navedenim organizmom te sa svim biljkama za koje je utvrđeno da bi mogle biti zaražene. Odstranjivanje se provodi tako da se ukloni sav materijal odstranjene biljke;

                              (b)

                              provedena je provjera razgraničenja koja uključuje ispitivanje pri čemu se upotrebljavao sustav uzorkovanja kojim je s 99-postotnom pouzdanošću moguće potvrditi da je razina prisutnosti navedenog organizma na biljkama unutar 2 000 m od granice zaražene zone manja od 0,1 %.

                  3.

                  Točno razgraničenje zonâ temelji se na odgovarajućim znanstvenim načelima, biologiji navedenog organizma i njegovim vektorima, stupnju zaraze, prisutnosti vektora te raspodjeli mogućih biljaka domaćina na dotičnom području.

                  4.

                  Ako je prisutnost navedenog organizma potvrđena izvan zaražene zone, razgraničenje zaražene zone i tampon-zone preispitano je i na odgovarajući način izmijenjeno.

                  5.

                  Ako se na demarkiranom području na temelju pregledâ iz članka 4. stavka 1. i praćenja iz točke (h) odjeljka 2. ovog Priloga tijekom pet godina ne utvrdi prisutnost navedenog organizma, navedeno razgraničenje može se ukinuti.

            ODJELJAK 2.

         Mjere koje je potrebno poduzeti na demarkiranim područjima

      Na demarkiranom području dotična država članica poduzima sljedeće mjere za iskorjenjivanje navedenog organizma:

                  (a)

                  odstranjuje što je prije moguće sve biljke zaražene navedenim organizmom kao i sve biljke sa simptomima koji upućuju na moguću zarazu tim organizmom te sve biljke za koje je utvrđeno da bi mogle biti zaražene. Odstranjivanje se provodi na način da se ukloni sav materijal odstranjene biljke i poduzmu sve potrebne mjere opreza kako bi se spriječilo širenje navedenog organizma tijekom i poslije odstranjivanja;

                  (b)

                  provodi uzorkovanje i ispitivanje navedenih biljaka, biljaka koje su istog roda kao zaražene biljke te svih ostalih biljaka sa simptomima zaraze navedenim organizmom u promjeru od 200 m oko zaraženih biljaka, pri čemu upotrebljava sustav uzorkovanja kojim je s 99-postotnom pouzdanošću moguće potvrditi da je razina prisutnosti navedenog organizma na tim biljkama manja od 0,1 %;

                  (c)

                     in situ ili na obližnjem mjestu predviđenom u tu svrhu unutar demarkiranog područja uništava cijele biljke, dijelove biljaka ili drveta koji mogu pridonijeti širenju navedenog organizma. Uništenje obavlja na primjeren način kako bi se spriječilo širenje navedenog organizma;

                  (d)

                     in situ ili na obližnjem mjestu uništava sav biljni materijal koji je ostao nakon obrezivanja navedenih biljaka ili biljaka koje su istog roda kao zaražene biljke. Uništenje obavlja na primjeren način kako bi se spriječilo širenje navedenog organizma s pomoću njegova vektora;

                  (e)

                  na navedenim biljkama i biljkama koje mogu biti domaćini vektorima navedenog organizma provodi odgovarajuće fitosanitarne postupke radi sprečavanja širenja navedenog organizma s pomoću tih vektora;

                  (f)

                  istražuje izvor zaraze i utvrđuje navedene biljke povezane sa slučajem dotične zaraze, koje su eventualno bile premještene prije uspostave demarkiranog područja. Odgovarajuća tijela na području odredišta tih biljaka obavješćuju se o svim važnim pojedinostima tih premještanja kako bi se omogućio pregled biljaka i primjena odgovarajućih mjera, kada je to potrebno;

                  (g)

                  zabranjuje sadnju navedenih biljaka i biljaka koje su istog roda kao zaražene biljke na mjestima koja nisu zaštićena od vektora;

                  (h)

                  inspekcijskim pregledima koji se provode najmanje jednom godišnje u odgovarajuće vrijeme intenzivno prati prisutnost navedenog organizma, pri čemu se posebno usredotočuje na tampon-zonu i navedene biljke te biljke koje su istog roda kao zaražene biljke, i provodi ispitivanja, posebno na simptomatskim biljkama. Broj uzoraka navodi se u izvješću iz članka 8.;

                  (i)

                  provodi aktivnosti za podizanje javne svijesti o opasnosti navedenog organizma i donesenim mjerama za sprečavanje njegova unošenja u Uniju i širenja unutar nje, uključujući uvjete u pogledu premještanja navedenih biljaka iz demarkiranog područja uspostavljenog na temelju članka 7.;

                  (j)

                  prema potrebi poduzima posebne mjere za uklanjanje svih posebnosti ili teškoća za koje se može razumno očekivati da će sprečavati, ometati ili odgađati iskorjenjivanje, posebno onih koje se odnose na dostupnost i odgovarajuće iskorjenjivanje svih zaraženih biljaka ili za koje se sumnja da su zaražene, bez obzira na njihovu lokaciju, javno ili privatno vlasništvo i odgovornu osobu ili subjekt;

                  (k)

                  poduzima sve druge mjere kojima se može pridonijeti iskorjenjivanju navedenog organizma, vodeći računa o normi ISPM br. 9 (1) i primjenjujući integrirani pristup u skladu s načelima utvrđenima u normi ISPM br. 14 (2).

         (1)  Smjernice za programe iskorjenjivanja štetnih organizama – Referentna norma ISPM br. 9 Tajništva Međunarodne konvencije o zaštiti bilja, Rim. Objavljeno 15. prosinca 2011.

         (2)  Uporaba cjelovitih mjera u sustavnom pristupu u pogledu upravljanja rizikom od štetnih organizama – Referentna norma ISPM br. 14 Tajništva Međunarodne konvencije o zaštiti bilja, Rim. Objavljeno 8. siječnja 2014.


title: 2011/671/EU: Provedbena odluka Komisije od 11. listopada 2011. o omogućavanju državama članicama produljenja privremenih odobrenja dodijeljenih za nove aktivne tvari benalaksil-M, gama-cihalotrin i valifenalat (priopćena pod brojem dokumenta C(2011)7092)  Tekst značajan za EGP

text:
               03/Sv. 60

               HR

               Službeni list Europske unije

               272

         32011D0671

               L 267/19

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 11. listopada 2011.
   o omogućavanju državama članicama produljenja privremenih odobrenja dodijeljenih za nove aktivne tvari benalaksil-M, gama-cihalotrin i valifenalat
   (priopćena pod brojem dokumenta C(2011)7092)
   (Tekst značajan za EGP)
   (2011/671/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno četvrti podstavak njezinog članka 8. stavka 1.,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage Direktiva Vijeća 79/117/EEZ i 91/414/EEZ (2), a posebno njezin članak 80. stavak 1. točku (a),
   budući da:

               (1)

               U skladu s člankom 80. stavkom 1. točkom (a) Uredbe (EZ) br. 1107/2009, Direktiva 91/414/EEZ i dalje se primjenjuje na aktivne tvari za koje je odluka donesena u skladu s člankom 6. stavkom 3. Direktive 91/414/EEZ prije 14. lipnja 2011.

               (2)

               U skladu s člankom 6. stavkom 2. Direktive 91/414/EEZ, u veljači 2002. Portugal je primio zahtjev od ISAGRO IT za uvrštenje aktivne tvari benalaksil-M u Prilog I. Direktivi 91/414/EEZ. Odlukom Komisije 2003/35/EZ (3) potvrđeno je da je dokumentacija cjelovita i da načelno udovoljava zahtjevima za podacima i informacijama iz Priloga II. i Priloga III. toj Direktivi.

               (3)

               U skladu s člankom 6. stavkom 2. Direktive 91/414/EEZ, u kolovozu 2001. Ujedinjena Kraljevina primila je zahtjev od Pytech Chemicals GmbH za uvrštenje aktivne tvari gama-cihalotrin u Prilog I. Direktivi 91/414/EEZ. Odlukom Komisije 2004/686/EZ (4) potvrđeno je da je dokumentacija cjelovita i da načelno udovoljava zahtjevima za podacima i informacijama iz Priloga II. i Priloga III. toj Direktivi.

               (4)

               U skladu s člankom 6. stavkom 2. Direktive 91/414/EEZ, u rujnu 2005. Mađarska je primila zahtjev od ISAGRO SpA za uvrštenje aktivne tvari valifenalat, ranije naveden kao valifenal, u Prilog I. Direktivi 91/414/EEZ. Odlukom Komisije 2006/586/EZ (5) potvrđeno je da je dokumentacija cjelovita i da načelno udovoljava zahtjevima za podacima i informacijama iz Priloga II. i Priloga III. toj Direktivi.

               (5)

               Potvrda cjelovitosti dokumentacije potrebna je kako bi se omogućila njezina detaljna provjera i kako bi države članice mogle dodijeliti privremena odobrenja za razdoblja do tri godine za sredstva za zaštitu bilja koja sadrže dotične aktivne tvari, ako su u skladu s uvjetima utvrđenima u članku 8. stavku 1. Direktive 91/414/EEZ i, posebno, uvjetima vezanima uz detaljnu procjenu aktivnih tvari i sredstava za zaštitu bilja u svjetlu zahtjeva utvrđenih tom Direktivom.

               (6)

               Procijenjeni su učinici ovih aktivnih tvari na zdravlje ljudi i okoliš u skladu s odredbama članka 6. stavaka 2. i 4. Direktive 91/414/EEZ, za uporabe koje su predložili podnositelji zahtjeva. Države članice izvjestiteljice podnijele su Komisiji odgovarajući nacrt izvješća o procjeni 21. studenoga 2003. (benalaksil-M), 25. siječnja 2008. (gama-cihalotrin) i 19. veljače 2008. (valifenalat).

               (7)

               Nakon podnošenja nacrta izvješća o procjeni država članica izvjestiteljica, ustanovljena je potreba da se od podnositelja zahtjeva zatraže dodatne informacije te da države članice izvjestiteljice moraju provjeriti te informacije i podnijeti svoju ocjenu. Stoga je provjera dokumentacije i dalje u tijeku i neće biti moguće završiti ocjenjivanje u roku predviđenom u Direktivi 91/414/EEZ, a koje se čita zajedno s odlukama Komisije 2009/579/EZ (6) (benalaksil-M) i 2009/865/EZ (7) (gama-cihalotrin).

               (8)

               Budući da dosadašnje procjene nisu utvrdile neki razlog za neposrednu zabrinutost, državama članicama treba omogućiti da produlje privremena odobrenja dodijeljena za sredstva za zaštitu bilja koja sadrže dotične aktivne tvari za razdoblje od 24 mjeseca u skladu s odredbama članka 8. Dirketive 91/414/EEZ kako bi se omogućio daljnji pregled dokumentacije. Očekuje se da će procjena dokumentacije i postupak donošenja odluke u vezi odluke o mogućem odobrenju u skladu s člankom 13. stavkom 2. Uredbe (EZ) br. 1107/2009 za benalaksil-M, gama-cihalotrin i valifenalat biti završeni u roku od 24 mjeseca.

               (9)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Države članice mogu produljiti privremena odobrenja za sredstva za zaštitu bilja koja sadrže benalaksil-M, gama-cihalotrin i valifenalat za razdoblje koje završava najkasnije 31. listopada 2013.
   Članak 2.
   Ova Odluka istječe 31. listopada 2013.
   Članak 3.
   Ova je Odluka upućena državama članicama.

      Sastavljeno u Bruxellesu 11. listopada 2011.

            Za Komisiju

         John DALLI

            Član Komisije

      (1)  SL L 230, 19.8.1991., str. 1.

      (2)  SL L 309, 24.11.2009., str. 1.

      (3)  SL L 11, 16.1.2003., str. 52.

      (4)  SL L 313, 12.10.2004., str. 21.

      (5)  SL L 236, 31.8.2006., str. 31.

      (6)  SL L 198, 30.7.2009., str. 80.

      (7)  SL L 314, 1.12.2009., str. 100.


title: Provedbena odluka Vijeća (ZVSP) 2015/1118 od 9. srpnja 2015. o provedbi Odluke (ZVSP) 2015/740 o mjerama ograničavanja s obzirom na stanje u Južnom Sudanu

text:
               10.7.2015

               HR

               Službeni list Europske unije

               L 182/31

         PROVEDBENA ODLUKA VIJEĆA (ZVSP) 2015/1118
   od 9. srpnja 2015.
   o provedbi Odluke (ZVSP) 2015/740 o mjerama ograničavanja s obzirom na stanje u Južnom Sudanu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća (ZVSP) 2015/740 od 7. svibnja 2015. o mjerama ograničavanja s obzirom na stanje u Južnom Sudanu i stavljanju izvan snage Odluke 2014/449/ZVSP (1), a posebno njezin članak 9. stavke 1. i 2.,
   budući da:

               (1)

               Vijeće je 7. svibnja 2015. donijelo Odluku (ZVSP) 2015/740.

               (2)

               Vijeće sigurnosti Ujedinjenih naroda donijelo je 3. ožujka 2015. Rezoluciju (RVSUN) 2206 (2015) kojom se predviđaju mjere ograničavanja u odnosu na osobe i subjekte koje je uvrstio na popis Odbor Vijeća sigurnosti osnovan na temelju stavka 16. te rezolucije.

               (3)

               Odbor Vijeća sigurnosti osnovan na temelju stavka 16. RVSUN-a 2206 (2015) 1. srpnja 2015. uključio je šest osoba na popis osoba i subjekata koji podliježu mjerama ograničavanja.

               (4)

               Imena dviju osoba navedenih u Prilogu II. Odluci (ZVSP) 2015/740 trebalo bi izbrisati iz tog priloga zbog toga što ih je Odbor Vijeća sigurnosti UN-a uvrstio na popis te bi se ona stoga trebala dodati u Prilog I.

               (5)

               Priloge I. i II. Odluci (ZVSP) 2015/740 trebalo bi stoga izmijeniti na odgovarajući način,

         DONIJELO JE OVU ODLUKU:
   Članak 1.
   Prilog I. Odluci (ZVSP) 2015/740 zamjenjuje se Prilogom ovoj Odluci.
   Članak 2.
   Iz Priloga II. Odluci (ZVSP) 2015/740 brišu se sljedeća imena, kao i povezani unosi:

               1.

               Santino DENG

               2.

               Peter GADET

         Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 9. srpnja 2015.

            Za Vijeće

            Predsjednik

         J. ASSELBORN

      (1)  SL L 117, 8.5.2015., str. 52.

      PRILOG

            „PRILOG I.

               POPIS OSOBA I SUBJEKATA IZ ČLANKA 3. STAVKA 1. TOČKE (a) I ČLANKA 6. STAVKA 1. TOČKE (a).

            A.   OSOBE
            1.   Gabriel JOK RIAK (također poznat kao: a) Gabriel Jok b) Jok Riak c) Jock Riak)

               Položaj: Zapovjednik prvog sektora Sudanske narodnooslobodilačke vojske (SPLA) Datum rođenja:1966. Mjesto rođenja: Bor, Sudan/Južni Sudan Državljanstvo: Južni Sudan Adresa:a) savezna država Unity, Južni Sudan b) Wau, savezna država Bahr El Ghazal, Južni Sudan Uvršten na popis:1. srpnja 2015.Ostali podaci: Od siječnja 2013. zapovijeda prvim sektorom SPLA-e, koji prvenstveno djeluje unutar savezne države Unity. U svojoj ulozi zapovjednika prvog sektora SPLA-e kršenjima sporazuma o prekidu sukoba proširio je sukob u Južnom Sudanu ili je produžio njegovo trajanje.
            SPLA je vojni subjekt u Južnom Sudanu koji je sudjelovao u djelovanjima kojima se produžilo trajanje sukoba u Južnom Sudanu, što uključuje kršenja sporazuma o prekidu sukoba iz siječnja 2014. i Sporazuma za rješavanje krize u Južnom Sudanu od 9. svibnja 2014., koji je značio ponovno preuzimanje obveza iz sporazuma o prekidu sukoba, a ometao je i aktivnosti Mehanizma za praćenje i provjeru IGAD-a.

               Informacije iz sažetka razloga za uvrštavanje na popis Odbora za sankcije:

            Gabriel Jok Riak na popis je uvršten 1. srpnja 2015. u skladu sa stavkom 7. točkama (a) i (f) te stavkom 8. Rezolucije 2206 (2015.) zbog ‚djelovanja ili politika čija je svrha ili učinak proširenje sukoba u Južnom Sudanu ili produženje trajanja sukoba ili ometanje pomirenja ili mirovnih pregovora ili procesa, što uključuje kršenja sporazuma o prekidu sukoba’, ‚ometanje djelovanja međunarodnih mirovnih, diplomatskih ili humanitarnih misija u Južnom Sudanu, među kojima Mehanizma za praćenje i provjeru IGAD-a, ili ometanje dostave ili distribucije humanitarne pomoći ili pristupa humanitarnoj pomoći;’ te kao vođa ‚bilo kojeg subjekta, što uključuje bilo koju vladinu, oporbenu, paravojnu ili drugu skupinu u Južnom Sudanu, koji je uključen u bilo koja djelovanja opisana u stavcima 6. i 7. ili čiji su članovi uključeni u njih’.

               Dodatne informacije

            Gabriel Jok Riak zapovjednik je prvog sektora Sudanske narodnooslobodilačke vojske (SPLA), vojnog subjekta Južnog Sudana koji je sudjelovao u djelovanjima kojima se produžilo trajanje sukoba u Južnom Sudanu, što uključuje kršenja sporazuma o prekidu sukoba iz siječnja 2014. i Sporazuma za rješavanje krize u Južnom Sudanu (Svibanjski sporazum) od 9. svibnja 2014. koji je značio ponovno preuzimanje obveza iz sporazuma o prekidu sukoba.
            Jok Riak od siječnja 2013. zapovijeda prvim sektorom SPLA-e, koji prvenstveno djeluje unutar savezne države Unity. Treća, četvrta i peta divizija SPLA-e podređene su prvom sektoru i njegovu zapovjedniku Joku Riaku.
            Jok Riak i snage prvog sektora i treće divizije pod njegovim ukupnim zapovjedništvom sudjelovale su u nekoliko djelovanja, kako je dolje navedeno, kojima su prekršene obveze iz sporazuma o prekidu sukoba iz siječnja 2014. da se prekine sa svim vojnim aktivnostima usmjerenima na protivničke snage kao i drugim provokativnim djelovanjima, da se snage zadrže na trenutnim lokacijama te da se suzdrži od djelovanja kao što je premještanje snaga ili ponovna opskrba streljivom koje bi mogle dovesti do vojnih sukoba.
            Snage pod zapovjedništvom Joka Riaka izravnim sukobima nekoliko su puta prekršile sporazum o prekidu sukoba.
            Snage SPLA-e pod ukupnim zapovjedništvom zapovjednika prvog sektora Joka Riaka 10. siječnja 2014. zauzele su grad Bentiu koji je od 20. prosinca 2013. kontrolirala Sudanska narodnooslobodilačka vojska u opoziciji (SPLM-IO). Treća divizija SPLA-e ubrzo nakon potpisivanja sporazuma o prekidu sukoba iz siječnja 2014. u blizini Leera iz zasjede je napala i granatirala borce SPLM-IO-a, a sredinom travnja 2014. zauzela je Mayom i ubila više od 300 pripadnika snaga SPLM-IO-a.
            Snage SPLA-e pod vodstvom Joka Riaka 4. svibnja ponovno su zauzele Bentiu. Glasnogovornik SPLA-e na državnoj televiziji u Jubi izjavio je da su vladine vojne snage pod zapovjedništvom Joka Riaka u četiri sata poslijepodne zauzele Bentiu te je dodao da su u to bile uključene treća divizija i posebne snage SPLA-e. Samo nekoliko sati nakon objave Svibanjskog sporazuma, snage treće i četvrte divizije SPLA-e sukobile su se sa snagama opozicije koje su ranije napale položaje SPLA-e u blizini Bentiua i u sjevernim pokrajinama Južnog Sudana bogatima naftnom te su odbili njihove napade.
            I nakon potpisivanja Svibanjskog sporazuma postrojbe treće divizije SPLA-e ponovno su zauzele Wang Kai, a zapovjednik divizije Santino Deng Wol svojim snagama dao je dopuštenje da ubiju sve osobe koje nose oružje ili koje oružje skrivaju u svojim domovima te im je naredio da spale sve kuće u kojima se nalaze snage opozicije.
            Krajem travnja i u svibnju 2015. snage prvog sektora SPLA-e pod vodstvom Joka Riaka iz savezne države Lakes poduzele su sveobuhvatnu vojnu ofenzivu na snage opozicije u saveznoj državi Unity.
            Kršeći uvjete sporazuma o prekidu sukoba kako su gore navedeni Jok Riak početkom rujna 2014. navodno je zatražio da se tenkovi poprave i preinače kako bi ih se moglo upotrijebiti protiv snaga opozicije. Krajem listopada 2014. iz treće i pete divizije u četvrtu diviziju preraspoređeno je najmanje sedam tisuća članova postrojbi SPLA-e i teškog oružja kako bi se ojačalo postrojbe četvrte divizije najviše pogođene napadima snaga opozicije u blizini Bentiua. U studenome 2014. u okviru SPLA-e pod nadležnost prvog sektora stavljena je nova vojna oprema i oružje, među ostalim oklopljena prijevozna vozila, helikopteri, artiljerijsko oružje i streljivo, vjerojatno kao priprema za borbu protiv opozicije. Početkom veljače 2015. Jok Riak navodno je naredio da se oklopljena prijevozna vozila pošalju u Bentiu, možda kao odgovor na nedavne napade koje je opozicija izvršila iz zasjede.
            Nakon ofenzive u saveznoj državi Unity u travnju i svibnju 2015. prvi sektor SPLA-e odbio je zahtjeve skupine Mehanizma za praćenje i provjeru Međuvladinog tijela za razvoj (IGAD-MVM) u Betniuu da se provede istraga kršenja sporazuma o prekidu sukoba te je tako IGAD-MVM-u uskraćena sloboda kretanja u izvršavanju mandata.
            Osim toga, u travnju 2014. Jok Riak proširio je sukob u Južnom Sudanu tako što je navodno pomogao u naoružavanju i mobilizaciji do tisuću mladih Dinka kako bi dopunio tradicionalne snage SPLA-e.
            2.   Simon Gatewech DUAL (također poznat kao a) Simon Gatwich Dual b) Simon Getwech Dual c) Simon Gatwec Duel d) Simon Gatweach e) Simon Gatwick f) Simon Gatwech g) Simon Garwich h) General Gaduel i) Dhual Položaj: Načelnik glavnog stožera SPLA-e u opoziciji Datum rođenja: 1953. Mjesto rođenja: a) Akobo, savezna država Jonglei, Sudan/Južni Sudan b) pokrajina Uror, savezna država Jonglei, Sudan/Južni Sudan Adresa: savezna država Jonglei, Sudan/Južni Datum uvrštenja na popis UN-a:1. srpnja 2015.

               Ostali podaci: Načelnik je glavnog stožera SPLM-IO-a te je prethodno bio zapovjednik snaga opozicije u saveznoj državi Jonglei. Njegove snage početkom 2015. izvele su napad u saveznoj državi Jonglei, a od ožujka 2015. napadima na civilno stanovništvo nastojao je narušiti mir u saveznoj državi Jonglei.

               Informacije iz sažetka razloga za uvrštavanje na popis Odbora za sankcije:

            Simon Gatwech Dual uvršten je na popis 1. srpnja 2015. na temelju stavka 6., stavka 7. točke (a), stavka 7. točke (d) i stavka 8. Rezolucije 2206 (2015.) jer je ‚izravno ili neizravno odgovoran za aktivnosti ili politike koje su prijetnja miru, sigurnosti ili stabilnosti Južnog Sudana ili je sudjelovao u njima’; zbog ‚djelovanja ili politika čija je svrha ili učinak širenje sukoba ili produžavanje trajanja sukoba u Južnom Sudanu ili ometanje pomirenja ili mirovnih pregovora ili procesa, što uključuje kršenja sporazuma o prekidu sukoba’; zbog ‚napada na civile, među ostalim na žene i djecu, činjenjem nasilja (uključujući ubojstva, sakaćenja, mučenja, silovanja ili drugo seksualno nasilje), otmica, prisilnih nestanaka, prisilnog iseljavanja ili napada na škole, bolnice, vjerske lokalitete ili mjesta na kojima civili traže utočište ili djelovanja koje predstavlja teško kršenje ljudskih prava ili kršenje međunarodnog humanitarnog prava’; te kao vođa ‚bilo kojeg subjekta, što uključuje bilo koju vladinu, oporbenu, paravojnu ili drugu skupinu u Južnom Sudanu, koji je uključen u bilo koja djelovanja opisana u stavcima 6. i 7. ili čiji su članovi uključeni u njih’.

               Dodatne informacije

            Simon Gatwech Dual (Gatwech Dual) sudjelovao je u djelovanjima ili politikama koji predstavljaju prijetnju miru, sigurnosti ili stabilnosti Južnog Sudana te je vođa Sudanskog narodnooslobodilačkog pokreta u opoziciji (SPLM-IO), subjekta koji je bio uključen u djelovanja koja predstavljaju prijetnju miru, sigurnosti ili stabilnosti Južnog Sudana te je vršio napade na civile, među ostalim na žene i djecu činjenjem nasilja
            Gatwech Dual načelnik je glavnog stožera SPLM-IO-a te je prethodno bio zapovjednik snaga opozicije u saveznoj državi Jonglei.
            Gatwech Dual zapovijedao je u 2014. pa do 2015. velikim brojem postrojbi te je u izvršavanju napada djelovao donekle samostalno. Gatwech Dual nadzire razmještanje snaga SPLM-IO-a, a vjerojatno i razmještanje nekih snaga Bijele vojske (nuerska omladinska paravojna skupina).
            Krajem travnja 2014. snage pod ukupnim zapovjedništvom Gatwecha Duala zauzimali su teritorij savezne države Jonglei dok su napredovali prema glavnom pokrajinskom gradu Boru. Gatwech Dual možda je iskoristio vijesti o napadu na nuerske interno raseljene osobe do kojeg je došlo 17. travnja 2014. u kompleksu UN-a u Boru kako bi svoje snage potaknuo na odmazdu. Mehanizam praćenja i provjere IGAD-a u saveznim državama Gornji Nil, Unity i Jonglei također je u svojem izvješću o kršenjima prekida vatre od 14. kolovoza 2014. naveo snage pod zapovjedništvom Gatwecha Duala.
            Snage Gatwecha Duala početkom veljače 2015. izvele su napad u saveznoj državi Jonglei. Gatwech Dual od ožujka 2015. napadima na civilno stanovništvo nastojao je narušiti mir u saveznoj državi Jonglei.
            Gatwech Dual krajem travnja 2015. sudjelovao je u planiranju i koordiniranju iznenadnih napada na vladine snage Južnog Sudana u saveznoj državi Gornji Nil. U izvješću Mehanizma praćenja i provjere IGAD-a o kršenjima prekida vatre od 12. do 31. svibnja 2015. navode se kršenja snaga opozicije pod kontrolom Gatwecha, između ostalog napad na vladine snage u Ayodu.
            Snage SPLM-IO-a pod zapovjedništvom Gatwecha Duala vršile su napade na žene, djecu i civile. Gatwech Dual navodno je jedinicama pod svojim zapovjedništvom naredio da ubiju ratne zarobljenike pripadnike skupine Dinka, žene i djecu, a časnici pod njegovim zapovjedništvom naveli su da snage opozicije ne bi smjele raditi razlike između različitih plemena Dinka te bi ih sve trebalo pobiti.
            3.   James Koang CHUOL (također poznat kao: a)James Koang Chol Ranley b) James Koang Chol c) Koang Chuol Ranley d) James Koang Chual Datum rođenja: 1961. Državljanstvo: Južni Sudan Broj putovnice: R00012098, Južni Sudan Datum uvrštenja na popis UN-a:1. srpnja 2015.

               Ostali podaci: U prosincu 2014. imenovan zapovjednikom specijalne divizije u Sudanskoj narodnooslobodilačkoj vojsci u opoziciji (SPLA-IO). Njegove snage sudjelovale su u napadima na civile. U veljači 2014. snage pod njegovim zapovjedništvom napale su kampove Ujedinjenih naroda, bolnice, crkve i škole te sudjelovale u široko rasprostranjenim silovanjima, mučenjima i uništavanju imovine u pokušaju da istjeraju civile, vojnike i pripadnike policije na strani vlade.

               Informacije iz sažetka razloga za uvrštavanje na popis Odbora za sankcije:

            James Koang Chuol (Koang) uvršten je na popis 1. srpnja 2015. na temelju stavka 6, stavka 7. točke (a), stavka 7. točke (d) i stavka 8. Rezolucije 2206 (2015.) jer je ‚izravno ili neizravno odgovoran za aktivnosti ili politike koje su prijetnja miru, sigurnosti ili stabilnosti Južnog Sudana ili je sudjelovao u njima’; zbog ‚djelovanja ili politika kojima je svrha ili učinak širenje ili produžavanje sukoba u Južnom Sudanu ili ometanje pomirenja ili mirovnih pregovora ili procesa, što uključuje kršenja sporazuma o prekidu sukoba’; zbog ‚napada na civile, uključujući žene i djecu, počinjavanjem nasilja (uključujući ubojstva, sakaćenja, mučenja, silovanja ili drugo seksualno nasilje), otmica, prisilnih nestanaka, prisilnog iseljavanja ili napada na škole, bolnice, vjerske lokalitete ili mjesta na kojima civili traže utočište ili ponašanja koje predstavlja teško kršenje ljudskih prava ili kršenje međunarodnog humanitarnog prava’; te kao vođa ‚bilo kojeg subjekta, što uključuje bilo koju vladinu, oporbenu, paravojnu ili drugu skupinu u Južnom Sudanu, koji je uključen u bilo koja djelovanja opisana u stavcima 6. i 7. ili čiji su članovi uključeni u njih’.

               Dodatne informacije

            James Koang Chuol (Koang) ugrožavao je mir, sigurnost ili stabilnost u Južnom Sudanu na položaju vođe protuvladinih snaga u saveznoj državi Unity, Južni Sudan, čiji su pripadnici izvršavali ubojstva i seksualno nasilje nad civilima, uključujući žene i djecu, te izvodili napade na škole, bolnice, vjerske lokalitete i mjesta na kojima su civili tražili utočište.
            Koang je u prosincu 2013. prebjegao sa svojeg položaja zapovjednika četvrte divizije Sudanske narodnooslobodilačke vojske (SPLA). Na Koangove naredbe prebjegli vojnici smaknuli su čak 260 vojnika iz svoje baze, a zatim su napali i ubili civile u glavnom pokrajinskom gradu Bentiuu.
            U prosincu 2014. Koang je imenovan zapovjednikom specijalne divizije u Sudanskoj narodnooslobodilačkoj vojsci u opoziciji (SPLA-IO). Na novom položaju Koang je u siječnju 2015. predvodio napade na vladine snage u pokrajinama Renk i Maban u saveznoj državi Gornji Nil koje je Mehanizam praćenja i provjere Međuvladinog tijela za razvoj osudio kao kršenje sporazuma o prekidu sukoba.
            U veljači 2014., nakon što je Koang preuzeo zapovjedništvo nad protuvladinim snagama u saveznoj državi Unity, te su snage napale kampove Ujedinjenih naroda, bolnice, crkve i škole te sudjelovale u široko rasprostranjenim silovanjima, mučenjima i uništavanju imovine u pokušaju da istjeraju civile, vojnike i policajce na strani vlade. Koangove su snage 14. i 15. travnja 2014. nakon teške borbe zauzele Bentiu i sudjelovale u napadima na civile. U odvojenim napadima na džamiju, crkvu i napušteno prehrambeno postrojenje u Bentiuu vojne snage razdvojile su civile koji su se skrivali prema etničkoj pripadnosti i državljanstvu te su počinile ciljana ubojstva što je rezultiralo s najmanje 200 mrtvih i 400 ranjenih osoba. Sredinom rujna 2014. Koang je navodno naredio svojim snagama napad na civile iz etničke skupine Dinka tijekom napada u saveznoj državi Gornji Nil.
            4.   Santino Deng WOL (također poznat kao: a) Santino Deng Wuol b) Santino Deng Kuol

               Titula: General bojnik Funkcija: Zapovjednik treće divizije SPLA-e Datum rođenja:9. studenoga 1962.Mjesto rođenja: Aweil, Sudan/Južni Sudan Datum uvrštenja na popis UN-a:1. srpnja 2015.Ostali podaci: Vodio je i upravljao vojnim akcijama protiv snaga opozicije i provodio konfrontacijsko kretanje trupa kojim se kršio sporazum o prekidu sukoba. Tijekom svibnja 2015. snage pod njegovim zapovjedništvom ubijale su djecu, žene i starce, palile imovinu i krale stoku dok su napredovale saveznom državom Unity prema naftnom polju Thorjath.

               Informacije iz sažetka razloga za uvrštavanje na popis Odbora za sankcije:

            Santino Deng Wol uvršten je na popis 1. srpnja 2015. na temelju stavka 7. točke (a), stavka 7. točke (d) i stavka 8. Rezolucije 2206 (2015.) zbog ‚djelovanja ili politika kojima je svrha ili učinak širenje ili produžavanje sukoba u Južnom Sudanu ili ometanje pomirenja ili mirovnih pregovora ili procesa, što uključuje kršenje sporazuma o prekidu sukoba’; zbog ‚napada na civile, uključujući žene i djecu, počinjavanjem nasilja (uključujući ubojstva, sakaćenja, mučenja, silovanja ili drugo seksualno nasilje), otmica, prisilnih nestanaka, prisilnog iseljavanja ili napada na škole, bolnice, vjerske lokalitete ili mjesta na kojima civili traže utočište ili ponašanja koje predstavlja teško kršenje ljudskih prava ili kršenje međunarodnog humanitarnog prava’; te kao vođa ‚bilo kojeg subjekta, što uključuje bilo koju vladinu, oporbenu, paravojnu ili drugu skupinu u Južnom Sudanu, koji je uključen u bilo koja djelovanja opisana u stavcima 6. i 7. ili čiji su članovi uključeni u njih’.

               Dodatne informacije

            Santino Deng Wol (Deng Wol) jest general bojnik u Sudanskoj narodnooslobodilačkoj vojsci (SPLA) i zapovjednik treće divizije SPLA-e, vojnog subjekta Južnog Sudana koji je sudjelovao u djelovanjima kojima se produžilo trajanje sukoba u Južnom Sudanu, uključujući kršenja sporazuma o prekidu sukoba iz siječnja 2014. i Sporazuma za rješavanje krize u Južnom Sudanu (Svibanjski sporazum) od 9. svibnja 2014. koji je značio ponovno preuzimanje obveza na temelju sporazuma o prekidu sukoba.
            Deng Wol vodio je i upravljao vojnim akcijama protiv snaga opozicije i provodio konfrontacijsko kretanje trupa kojim se kršio sporazum o prekidu sukoba.
            Ubrzo nakon što su pregovarači s obje stane pristali na prekid sukoba, DENG WOL pripremio je svoje snage za napad na grad Leer u saveznoj državi Unity. Zatim su dočekale u zasjedi i granatirale pobunjeničke borce u blizini Leera.
            Sredinom travnja 2014. Deng Wolove snage navodno su se spremale na ponovno zauzimanje Bentiua od protuvladinih snaga. Kasnije istog tog mjeseca Deng Wolove snage zauzele su Mayom nakon teške borbe u kojoj je poginulo više od 300 pripadnika snaga opozicije. Snage Deng Wola zatim su početkom svibnja 2014. zauzele Tor Abyad i pritom ubile pripadnike snaga opozicije. Ubrzo nakon toga snage SPLA-e, uključujući i Deng Wolove snage, napale su i ponovno zauzele grad Wang Kai u saveznoj državi Unity. Deng Wol svojim snagama dao je dopuštenje da ubiju sve naoružane osobe ili osobe koje se skrivaju u domovima te im je naredio da spale sve domove pristaša oporbe.
            Deng Wolova treća divizija SPLA-e u travnju i svibnju 2015. sudjelovala je u napadu u saveznoj državi Unity tijekom kojega je SPLA pokrenula koordinirani napad da zauzme uporišta opozicije u pokrajinama Mayom, Guit, Koch, Mayendit i Leer. Tijekom svibnja 2015. Deng Wolove snage ubijale su djecu, žene i starce, palile imovinu i krale stoku dok su napredovale državom Unity prema naftnom polju Thorjath. Usto, početkom tog mjeseca Deng Wol navodno je poticao da se smaknu zatočeni opozicijski vojnici.
            5.   Marial Chanuong Yol MANGOK (također poznat kao: a) Marial Chinuong b) Marial Chan c) Marial Chanoung Yol d) Marial Chinoum Funkcija: a) general bojnik u Sudanskoj narodnooslobodilačkoj vojsci b) zapovjednik predsjedničke garde Datum rođenja:1. siječnja 1960.Mjesto rođenja: Yirol, savezna država Lakes Državljanstvo: Južni Sudan Broj putovnice: R00005943, Južni Sudan

               Datum uvrštenja na popis UN-a:1. srpnja 2015.Ostali podaci: Njegova predsjednička garda predvodila je pokolj civila iz etničke skupine Nuer u Jubi i njezinoj okolici od kojih su mnogi pokopani u masovnim grobnicama. Jedna takva grobnica navodno sadrži 200-300 civila.

               Informacije iz sažetka razloga za uvrštavanje na popis Odbora za sankcije:

            Marial Chanuong Yol Mangok uvršten je na popis 1. srpnja 2015. na temelju stavka 7. točke (a), stavka 7. točke (c), stavka 7. točke (d) i stavka 8. Rezolucije 2206 (2015.) zbog ‚djelovanja ili politika kojima je svrha ili učinak širenje ili produžavanje sukoba u Južnom Sudanu ili ometanje pomirenja ili mirovnih pregovora ili procesa, što uključuje kršenje sporazuma o prekidu sukoba’; ‚planiranja, usmjeravanja ili poduzimanja radnji kojima se krši mjerodavno međunarodno pravo o ljudskim pravima ili međunarodno humanitarno pravo ili radnji koje predstavljaju kršenje ljudskih prava u Južnom Sudanu’; ‚napada na civile, uključujući žene i djecu, počinjavanjem nasilja (uključujući ubojstva, sakaćenja, mučenja, silovanja ili drugo seksualno nasilje), otmica, prisilnih nestanaka, prisilnog iseljavanja ili napada na škole, bolnice, vjerske lokalitete ili mjesta na kojima civili traže utočište ili ponašanja koje predstavlja teško kršenje ljudskih prava ili kršenje međunarodnog humanitarnog prava’; te kao vođa ‚bilo kojeg subjekta, što uključuje bilo koju vladinu, oporbenu, paravojnu ili drugu skupinu u Južnom Sudanu, koji je uključen u bilo koja djelovanja opisana u stavcima 6. i 7. ili čiji su članovi uključeni u njih’.

               Dodatne informacije

            Mangok je zapovjednik predsjedničke garde vlade Južnog Sudana i predvodio je operacije u Jubi nakon sukoba koji je započeo 15. prosinca 2013. Naredio je razoružavanje vojnika iz skupine Nuer te napad tenkovima na političare u Jubi tijekom kojeg su ubijena 22 nenaoružana tjelohranitelja vođe opozicije Rieka Machara i sedam tjelohranitelja bivšeg ministra unutarnjih poslova Giera Chuanga Aluonga.
            U početnim operacijama u Jubi, prema brojnim i vjerodostojnim iskazima, Mangokova predsjednička garda predvodila je pokolj civila iz etničke skupine Nuer u Jubi i u njezinoj okolici od kojih su mnogi pokopani u masovnim grobnicama. Jedna takva grobnica navodno sadrži 200-300 civila.
            6.   Peter GADET (također poznat kao: a) Peter Gatdet Yaka b) Peter Gadet Yak c) Peter Gadet Yaak d) Peter Gatdet Yaak e) Peter Gatdet f) Peter Gatdeet Yaka

               Datum rođenja: između 1957. i 1959. Mjesto rođenja: a) pokrajina Mayom savezna država Unity b) Mayan, savezna država Unity Datum uvrštenja na popis UN-a:1. srpnja 2015.

               Ostali podaci: Imenovan zamjenikom načelnika stožera za operacije SPLA-IO-a 21. prosinca 2014. U travnju 2014. tijekom napada na Bentiu pod njegovim zapovjedništvom oružane snage napadale su civile, uključujući i žene, i izvodile su ciljane napade na temelju etničke pripadnosti.
            Peter Gadet uvršten je na popis 1. srpnja 2015. na temelju stavka 7. točke (a), stavka 7. točke (d), stavka 7. točke (e) i stavka 8. Rezolucije 2206 (2015.) zbog ‚djelovanja ili politika kojima je svrha ili učinak širenje ili produžavanje sukoba u Južnom Sudanu ili ometanje pomirenja ili mirovnih pregovora ili procesa, što uključuje kršenje sporazuma o prekidu sukoba’; ‚napada na civile, uključujući žene i djecu, počinjavanjem nasilja (uključujući ubojstva, sakaćenja, mučenja, silovanja ili drugo seksualno nasilje), otmica, prisilnih nestanaka, prisilnog iseljavanja ili napada na škole, bolnice, vjerske lokalitete ili mjesta na kojima civili traže utočište ili ponašanja koje predstavlja teško kršenje ljudskih prava ili kršenje međunarodnog humanitarnog prava’; ‚novačenja djece od strane oružanih skupina ili oružanih snaga u kontekstu oružanog sukoba u Južnom Sudanu’; te kao vođa ‚bilo kojeg subjekta, što uključuje bilo koju vladinu, oporbenu, paravojnu ili drugu skupinu u Južnom Sudanu, koji je uključen u bilo koja djelovanja opisana u stavcima 6. i 7. ili čiji su članovi uključeni u njih’.

               Dodatne informacije

            Peter Gadet vođa je snaga Sudanske narodnooslobodilačke vojske u opoziciji (SPLA-IO) koje su sudjelovale u djelovanjima kojima se produžilo trajanje sukoba u Južnom Sudanu, što uključuje kršenja sporazuma o prekidu sukoba iz siječnja 2014.
            Krajem ožujka 2014. snage pod vodstvom Gadeta napale su Kaku u saveznoj državi Gornji Nil i preotele vlast nad njome Sudanskoj narodnooslobodilačkoj vojsci (SPLA). Gadet je zatim premješten iz savezne države Jonglei u Bentiu gdje je imenovan vojnim guvernerom savezne države Unity kako bi pružio pomoć protuvladinim snagama u naporima da mobiliziraju većinom stanovništvo iz etničke skupine Bol Nuer. Potom je predvodio napade SPLA-IO-a na saveznu državu Unity. Gadetove snage odgovorne su za nanošenje štete djelomično sagrađenoj rafineriji nafte u saveznoj državi Unity koju je gradila ruska kompanija. Njegove snage također su preuzele kontrolu nad područjima Tor Abyad i Kilo 30 na naftnim poljima u saveznoj državi Unity.
            Od sredine travnja 2014. 50 000 pripadnika protuvladinih trupa okružili su Malakal prilikom priprema za napad na Bentiu. Gadetove snage napale su i zauzele Bentiu 15. travnja 2014., ali nakon toga su izgubile kontrolu nad gradom. U travnju 2014. tijekom napada na Bentiu oružane snage pod Gadetovim zapovjedništvom napadale su civile, uključujući i žene, i izvodile ciljane napade na temelju etničke pripadnosti.
            U lipnju 2014. Peter Gadet naredio je zapovjednicima SPLA-IO-a da novače mlade iz svih pokrajina pod nadzorom pobunjenika.
            Od 25. do 29. listopada 2014. snage pod Gadetovim zapovjedništvom opkolile su i napale Bentiu i Rubkonu te nakratko zauzele grad Bentiu 29. listopada, a zatim se povukle iz njega.
            Gadet je 21. prosinca 2014. imenovan zamjenikom načelnika stožera za operacije SPLA-IO-a. Nakon tog imenovanja mehanizam praćenja i provjere IGAD-a optužio je snage SPLA-IO-a za višestruko kršenje sporazuma o prekidu sukoba u državama Unity i Jonglei u državi Gornjeg Nila.
            B.   SUBJEKTI”